RADVILIŠKIO VINCO KUDIRKOS PROGIMNAZIJA
2025 METŲ III KETVIRČIO SUTRUMPINTAS AIŠKINAMASIS RAŠTAS
2025 m. spalio mėn. 28 d.

Finansinių ataskaitų rinkinio tikslas pateikti informaciją apie Radviliškio Vinco Kudirkos progimnaziją, jos struktūrinių padalinių, filialų finansinę būklę ir veiklos rezultatus, t.y. apie turtą, finansavimo sumas, įsipareigojimus, pajamas ir sąnaudas. 
Tvarkant apskaitą ir sudarant finansinių ataskaitų rinkinį, vadovautasi šiais principais: kaupimo, veiklos tęstinumo, periodiškumo, piniginio mato, atsargumo ir turinio viršenybės prieš formą.

I. BENDROJI DALIS
1. Informacija apie įstaigą 

Radviliškio Vinco Kudirkos progimnazija, kodas 190670720, yra savarankiška Radviliškio rajono savivaldybės biudžetinė įstaiga, vykdanti, priešmokyklinio, pradinio ir  pagrindinio ugdymo programas. Mokyklos buveinė Radvilų g. 6 82177,  Radviliškis. Radviliškio Vinco Kudirkos progimnazija, yra viešasis juridinis asmuo, turintis savo išlaidų sąmatas, savarankišką balansą, antspaudą su savo pavadinimu, blanką su savo pavadinimu, atsiskaitomąsias sąskaitas Lietuvos bankuose, spaudų bei simboliką. Mokyklos savininkas – Radviliškio rajono savivaldybė (klasifikatoriaus kodas 111101539), adresas – Aušros a. 10, 82196 Radviliškis. Radviliškio Vinco Kudirkos progimnazijos biudžetiniai metai prasideda sausio 1 d. ir baigiasi gruodžio 31 d. Įstaigos veikla yra neterminuota. Santykiai su juridiniais ir fiziniais asmenimis grindžiami sutarčių ir susitarimų pagrindu.

2. Informacija apie kontroliuojamus subjektus ir asocijuotuosius subjektus 

Radviliškio Vinco Kudirkos progimnazija kontroliuojamų, asocijuotų subjektų neturi. 

3. Svarbios sąlygos ir aplinkybės, kurioms esant veikia įstaiga ir kurios gali paveikti tolesnę įstaigos veiklą.

Svarbių įvykių ar aplinkybių, kurios galėtų paveikti įstaigos veiklą finansinių ataskaitų sudarymo dieną nėra. 
II. APSKAITOS POLITIKA

Nuo 2010 metų sausio 1 d. įstaigos buhalterinė apskaita tvarkoma, vadovaujantis Lietuvos Respublikos viešojo sektoriaus atskaitomybės įstatymu ir Viešojo sektoriaus apskaitos ir finansinės atskaitomybės standartais (toliau – VSAFAS). 

III. PASTABOS

1. Iki finansinių ataskaitų sudarymo apskaitoje buvo užregistruotos visos ataskaitinio laikotarpio ūkinės operacijos ir ūkiniai įvykiai. 

2. Finansinės būklės ataskaitoje pateikta informacija išsamiai ir teisingai rodo įstaigos turto, finansavimo sumų, įsipareigojimų ir grynojo turto būklę 2025 m. rugsėjo 30 dienai.

3. Veiklos rezultatų ataskaitoje, 2 priede, 2025 m. rugsėjo 30 d. pateiktos finansavimo pajamos ir patirtos sąnaudos. 

4. 20-ojo VSAFAS „Finansavimo sumos“ 4 priede pateikiamos finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį.
5. Atsargų vertės pasikeitimas 8-ojo VSAFAS „Atsargos“ 1 priede pateikiami pokyčiai per ataskaitinį laikotarpį.

6. Apie ilgalaikio materialiojo turto balansinės vertės pasikeitimą pagal 12-ojo VSAFAS „Ilgalaikis materialus turtas“ 1 priedą pateikiami ilgalaikio materialiojo turto pokyčiai per ataskaitinį laikotarpį. Per 2025 m. I ketvirtį ilgalaikis materialus turtas, kurio vertė nesiekia 750,00 Eur., iškeltas į atsargas, o po to į užbalansinę ūkinio inventoriaus sąskaitą. Ataskaitoje 1 priedas ilgalaikio materialiojo turto pokyčiai sumos parodytos eilutėje: Pergrupavimai (+/-). 
7. Apie nematerialiojo turto balansinės vertės pasikeitimą pagal 13-ojo VSAFAS „ Nematerialusis turtas“ 1 priedą pateikiami  nematerialiojo turto pokyčiai per ataskaitinį laikotarpį.

